Jabuka TV

**Jabuka TV** je lokalna TV postaja koja emitira program na području Grada Zagreba i Zagrebačke županije.

## Iz povijesti Jabuke TV

Jabuka TV (OTV) je osnovan 1988. godine, a s emitiranjem je počeo 25. svibnja 1989. Bila je to prva komercijalna televizija na prostoru bivše Jugoslavije, odnosno prva nezavisna televizijska kuća – prva izvan državnog sustava JRT-a.

U godinama demokratskih i tranzicijskih promjena OTV je postao vodećom lokalnom televizijom u Hrvatskoj. Budući da su se u tim godinama na državnoj televiziji vrlo rijetko mogla vidjeti i čuti politički drugačija mišljenja, otvoreni medijski prostor koji je OTV nudio svima koji su imali što reći, imao je važnu ulogu u demokratizaciji hrvatskog društva. Ujedno je OTV imao vodeću ulogu u podizanju općega standarda televizijske produkcije u Hrvatskoj.

Status koji je stekao kao gradska televizija glavnoga grada Republike Hrvatske OTV je iskoristio i u organiziranju mreže lokalnih televizija. Ona je nekoliko godina djelovale kao cjelina pod nazivom CCN (Croatian Comercial Network), emitirajući zajednički program u udarnom večernjem terminu. Informativno-politički program CCN-a imao je važnu ulogu u demokratskim promjenama 2000. godine, kada je OTV bio glavna medijska alternativa informativnom monopolu državne televizije.

## Emisije Jabuke TV
* Alter tv (18)
* Alternativna Atlantida (18)
* Auto moto nautic vision, nautički magazin
* Celebrity City
* Čovjek i zdravstvena kultura, kontakt emisija
* Dica sritnih lica, dječja emisija
* Dječja TV, dječja emisija
* Dolls4You 
* dom2, emisija o uređenju eksterijera i interijera
* Ekspertiza, emisija o zdravlju 
* FIO show
* Hrana i vino
* Jaskanski TV tjednik, informativna emisija
* Jukebox, glazbena emisija
* Kasačke utrke Metronet, sportska emisija
* Kronika Zagrebačke županije, informativna emisija
* Kviz 1,2 i 3
* Lifestyle TV!, modni magazin
* Markov trg
* Obzori, pogled na likovnu scenu
* Od polja do stola, emisija o poljoprivredi
* Panorama Zagrebačke županije
* Pjesme koje srce diraju, zabavna emisija
* Poslovni magazin, TV magazin
* Povećalo, emisija o civilnom društvu
* Riječ života, duhovni program
* Serbus Zagreb, zagrebačka kronika
* Svakodnevica, mozaična emisija
* Svjetlo u tami, alternativni kutak (18)
* TV Bujica, info show
* Zagi 
* Zagrebancija 
* Zagrljaj ljepote, zabavna emisija
* Županijska kronika Vrbovec, informativna emisija
* Županijska kronika Zelina, informativana emisija

## Pokrivenost signalom

Signalom sa RTV Tornja na Sljemenu u multipleksu D na K42 UHF-a Jabuka TV se može pratiti na cijelom području digitalne regije D4 (Zagrebačka županija, Krapinsko-zagorska županija, dio Sisačko-moslavačke županije i dio Karlovačke županije) na kojem živi oko milijun i pol gledatelja.

Jabuka TV se može također pratiti putem MaxTV-a i Iskon.TV-a.

## Urednici, novinari, voditelji

Brojni urednici, novinari, zabavljači, ali i tehnički stručnjaci hrvatskih televizija (HRT-a, RTL-a, Nove TV i drugih lokalnih televizija) ponikli su i prvu afirmaciju stekli upravo na OTV-u (Jabuka TV-u). Među njima su Hloverka Novak Srzić, Robert Knjaz, Davor Meštrović, Željko Pervan, Željko Malnar i drugi.

Za svoj rad, brojne su emisije i novinari Jabuke TV osvajali različite stručne nagrade.

## Vanjske veze
* www.jabukatv.hr 
* Jabuka TV - Live streaming